**Cronfa Pensiwn Powys**

**Canllaw Cyflym i Gyfrifo Oriau Wythnosol Cyfartalog**

1. Er mwyn i Gronfa Pensiwn Powys gymhwyso’r ateb gorau i gofnodion ein haelodau o dan ddeddfwriaeth McCloud; mae’n ofynnol bellach i ni gael yr oriau a weithiwyd yr wythnos ar gyfer POB cofnod y cyflogai ers dechrau’r gyflogaeth (yn ogystal â gwybodaeth am egwyl gwasanaeth). Mae’r cyfarwyddyd ar y dudalen nesaf yn rhoi ychydig yn rhagor o wybodaeth gefndir.
2. Gellir darparu’r oriau wythnosol a weithiwyd yn uniongyrchol ar gyfer rhywun ar oriau rheolaidd / contract, ond nid ydyw felly i eraill, efallai oherwydd bod y cyflogai yn gweithio oriau afreolaidd, neu’n gweithio oriau ychwanegol achlysurol ar ben (unrhyw) oriau rheolaidd a gontractiwyd, gan arwain felly at yr angen am y cyfrifiad sy’n cael ei ddisgrifio isod.
3. Er mwyn cyfrifo ffigwr oriau wythnosol cyfartalog, defnyddiwch y fformiwla canlynol:-

**(Cyfanswm cyfraniadau a dalwyd, wedi ei rannu gan gyfradd cyfraniad) x 100**

**wedi ei rannu gan y gyfradd fesul awr**

**ac yna ei rannu gan y nifer o wythnosau (yn y cyfnod)**

**= oriau wythnosol cyfartalog ar gyfer y cyfnod**

(Os yw’r gyfradd cyflog a’r gyfradd cyfraniad yr un peth drwy gydol y flwyddyn, yna dim ond un cyfrifiad y flwyddyn sydd ei angen arnoch; os na, yna’n amlwg byddai angen i chi ei dorri i fyny i’r cyfnodau cymwys, byrrach.)

1. Er enghraifft, ar gyfer cyflogai sydd â’r ffigyrau canlynol yn 2020/21:

* Cyfanswm cyfraniadau o £465.00
* Cyfradd cyfraniad cyflogai o 5.5%
* Cyfradd fesul awr o £10.20
* Wythnosau yn y cyfnod yw 52.14,

byddai’r cyfrifiad fel hyn:

**(465.00 / 5.5) \* 100**

**/ 10.20**

**/ 52.14**

**= 15.90 oriau wythnosol cyfartalog, ar gyfer 2020/21**

1. I gynorthwyo gyda’r cyfrifiad hwn, efallai yr hoffech chi ddefnyddio’r daenlen ar y dudalen nesaf (dwbl-gliciwch arni i ychwanegu ati).



Gwybodaeth gefndir

1. O dan gynllun 2014 CARE, y bwriad gwreiddiol oedd y byddai angen cofnodi oriau wythnosol cyfartalog ar gyfer y cyflogai sydd â hawl am ddiogelwch gwreiddiol *Underpin***\*** yn unig. Fel y gwelwch o 2 isod, er mwyn gallu cyfrifo budd-daliadau ôl-14 o dan reolau gwreiddiol *Underpin* a McCloud, mae’n ofynnol cael gwybodaeth am wasanaeth.
2. Mae hyn oherwydd bod y fformiwla ar gyfer cyfrifo pensiwn cronedig o dan gynllun cyflog terfynol 2008 fel a ganlyn:

Pensiwn cyflog terfynol = Gwasanaeth x 1/60 x Cyflog terfynol

1. Mae’r gwasanaeth cronedig ar gyfer cyflogai rhan amser yn amlwg yn llai nag ydyw i gyflogai llawn amser ac felly mae’r oriau wythnosol cyfartalog yn raganghenraid er mwyn cyfrifo’r gwasanaeth sydd i’w gynnwys yn y cyfrifiad cyflog terfynol.

Diogelwch ***\*****Underpin* **–** Sicrhawyd unrhyw un 10 mlynedd neu lai o’i dyddiad ymddeol normal ar 1 Ebrill 2012 na fyddai’r newid o gynllun cyflog terfynol i gynllun CARE ar 1 Ebrill 2014 yn cael effaith niweidiol ar ei incwm ymddeoliad (sef yr “*Underpin*”). Yn unol â hynny, roedd cadw cofnod llawn o’r oriau a weithiwyd yn rhan hanfodol o’r cofnod pensiwn a gadwyd mewn perthynas â’r aelodau hynny. Fodd bynnag, i’r rheini heb ddiogelwch *underpin*, ni chafodd y wybodaeth hon ei chadw gan Gronfa Pensiwn Powys ôl- 1 Ebrill 2014, oherwydd o dan reolau cynllun CARE, nid yw hyn yn ffurfio rhan o’r cyfrifiad budd-dal. Yn dilyn amryw o achosion llys, dyfarniad Uchel Lys a pheth deddfwriaeth newydd, mae hyn oll wedi newid ac mae’n ofynnol cael gwybodaeth am oriau gwaith cyfartalog hanesyddol yn ogystal â chyfredol.